


BOSNA I HERCEGOVINA
REPUBLIKA SREPSKA
OKRUŽNI PRIVREDNI SUD
U ISTOČNOM SARAJEVU 
Broj: 61 0 Ip 009835 23 Ip 4 
Istočno Sarajevo, 25.09.2024. godine 


	Okružni privredni sud u Istočnom Sarajevu, sudija Minja Mirvić, u izvršnom predmetu tražioca izvršenja Standard Prva d.o.o. Bijeljina, ulica Nikole Tesle broj 10, Bijeljina, zastupano po zakonskom zastupniku-direktoru Lakić Slaviši i punomoćniku Stevanović Vesni, advokatici iz Bijeljine, protiv izvršenika 1. Preduzeće za proizvodnju, promet i usluge “B&B” Vučko d.o.o. Pale, zastupan po punomoćniku dr Predragu Barošu, advokatu iz Banja Luke; 2. Preduzeće za unutrašnju i spoljnu trgovinu, proizvodnju i usluge “C-Provex” doo Pale, zastupan po punomoćniku dr. Predragu Barošu, advokatu iz Banja Luke; 3. “Club Aparthotel Vučko” d.o.o. Pale, 4. Društvo za proizvodnju, promet i usluge “Elit” doo Pale, zastupan po punomoćniku dr Predragu Barošu, advokatu iz Banja Luke, v.s. 6.451.702,22 KM, van ročišta dana 25.09.2024. godine, donio je sljedeći:

Z A K L J U Č A K
- o prodaji nepokretnosti izvršenika -

I

Utvrđuje se na osnovu procjene sudskog vještaka građevinske struke Šojić Dragana iz Pala da tržišnu vrijednost nekretnina izvršenika i to: 43 apartmana u vlasništvu „Club Aparthotel Vučko“ d.o.o. Pale upisanih u knjigu uloženih ugovora List br. 1195 u vrijednosti od 123.349,00 KM; List broj 1196 u vrijednosti od 48.267,00 KM; List broj 1197 u vrijednosti od 58.993,00 KM; List broj 1198 u vrijednosti od 284.239,00 KM; List broj 1199 u vrijednosti 193.068,00 KM; List broj 1200 u vrijednosti od 160.890,00 KM; List broj 1201 u vrijednosti od 144.801,00 KM; List broj 1202 u vrijednosti 171.616,00 KM; List broj 1203 u vrijednosti od 321.780,00 KM; List broj 1204 u vrijednosti od 203.794,00 KM; List broj 1205 u vrijednosti od 193.068,00 KM; List broj 1206 u vrijednosti od 150.164,00 KM; List broj 1207 u vrijednosti od 139.438,00 KM; List broj 1208 u vrijednosti od 273.513,00 KM; List broj 1209 u vrijednosti od 278.876,00 KM; List broj 1210 u vrijednosti 203.794,00 KM; List broj 1211 u vrijednosti od 193.068,00 KM; List broj 1212 u vrijednosti od 311.054,00 KM; List 1213 u vrijednosti od 273.513,00 KM; List broj 1214 u vrijednosti od 278.876,00 KM; List broj 1215 u vrijednosti od 203.794,00 KM; List broj 1216 u vrijednosti 193.068,00 KM; List broj 1217 u vrijednosti od 311.054,00 KM; List broj 1218 u vrijednosti od 278.876,00 KM; List broj 1219 u vrijednosti od 278.876,00 KM; List broj 1220 u vrijednosti od 203.794,00 KM; List broj 1221 u vrijednosti od 193.068,00 KM; List broj 1222 u vrijednosti od 305.691,00 KM; List broj 1223 u vrijednosti od 278.876,00 KM; List broj 1224 u vrijednosti 289.602,00 KM; List broj 1225 u vrijednosti od 241.335,00 KM; List broj 1226 u vrijednosti od 187.705,00 KM; List broj 1227 u vrijednosti od 321.780,00 KM; List broj 1228 u vrijednosti od 273.513,00 KM; List broj 1229 u vrijednosti od 273.513,00 KM; List broj 1230 u vrijednosti od 193.068,00 KM; List broj 1231 u vrijednosti od 187.705,00 KM; List broj 1232 u vrijednosti od 300.328,00 KM; List broj 1233 u vrijednosti od 198.431,00 KM; List broj 1234 u vrijednosti od 343.232,00 KM; List broj 1235 u vrijednosti od 273.513,00 KM; List broj 1236 u vrijednosti od 273.513,00 KM; List broj 1237 u vrijednosti od 289.602,00 KM

ukupno iznosi 9.137.098,00 KM.

II

	Određuje se prvo ročište za prodaju nekretnina izvršenika:

za dan ČETVRTAK 31.10.2024. godine u 12:00 sati.

Ročište za prodaju nekretnina će se održati u zgradi Okružnog privrednog suda u Istočnom Sarajevu, ulica Vojvode Radomira Putnika bb, sudnica broj 15, putem usmenog i javnog nadmetanja.

III
		
[bookmark: _GoBack]	Na nekretninama navedenim u ovom zaključku su uspisane služnosti i/ili stvarni tereti u korist Standard prva d.o.o. Bijeljina.

	
IV

	
Na prvom ročištu za javno nadmetanje nekretnine se ne mogu prodati, ispod jedne polovine (1/2) utvrđene vrijednosti.

V

	U javnom nadmetanju kao kupci mogu učestvovati samo lica koja su prethodno dala obezbjeđenje u iznosu od 1/10 utvrđene vrijednosti nekretnine, ali ne više od 10.000,00 KM, uz napomenu da tražilac izvršenja na čiji prijedlog je određeno izvršenje i nosioci prava upisanih u zemljišnoj knjizi koja prestaju prodajom nekretnine nisu dužni položiti obezbjeđenje, ako njihova potraživanja dostižu iznos obezbjeđenja i ako bi se, s obzirom na njihov prvenstveni red i utvrđenu vrijednost nekretnine, taj iznos mogao namiriti iz kupovne cijene.

	Iznos obezbjeđenja se uplaćuje na žiro račun – Jedinstveni račun trezora- Depozitni račun Okružnih privrednih sudova broj 562-099-8130146092 na sljedeći način:
Prvo se unosi naziv uplatioca: Stranka mora da piše naziv firme koja je u postupku, a ne ime i prezime uplatioca;
Svrha uplate: Broj predmeta po kojem se vrši uplata (stranka mora pisati puni broj predmeta za koji vrši uplatu)
Identifikacioni broj: JIB broj preduzeća koji vrši uplatu
Vrsta prihoda: 223171
Šifra opštine: 085
Budžetska organizacija 1088001
Poziv na broj predmeta po kojem se vrši uplata
Porezni period-datum uplate

	Dokaz o uplaćenom obezbjeđenju (jedan primjerak uplatnice) mora biti dostavljen sudu najkasnije prije početka ročišta za prodaju.

	Ponuđačima čija ponuda nije prihvaćena, izuzev za tri najbolja ponuđača, vratiće se obezbjeđenje odmah nakon zaključenja javnog nadmetanja.

VI
		
	Ponuđač sa najvišom ponudom dužan je položiti cijenu umanjenu za položeno obezbjeđenje u roku od trideset (30) dana od dana prodaje, bez obzira na to da li se cijena isplaćuje odjednom ili u ratama. 
		
VII

	Ukoliko ponuđač s najvišom ponudom ne uplati prodajnu cijenu u predviđenom roku, sud će zaključkom proglasiti prodaju tom ponuđaču nevažećom i novim zaključkom odrediti da je nekretnina prodata drugom po redu ponuđaču koji treba da, u roku od trideset (30) dana od dana prijema tog zaključka, sudu uplati prodajnu cijenu. Ukoliko drugi ponuđač ne uplati cijenu u predviđenom roku, sud primjenjuje ova pravila i na trećeg ponuđača.

	U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište koje treba da se održi u skladu sa odredbama članova od 84. do 90. Zakona o izvršnom postupku.

VIII

	Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. 

	Ako se ovi troškovi ne mogu namiriti u cijelosti iz iznosa obezbjeđenja koje je položio prvi ponuđač, razlika se namiruje iz obezbjeđenja drugog ponuđača ako i ovaj odustane od kupovine nekretnine. Ova pravila se shodno primjenjuju i u slučaju odustanka trećeg ponuđača.

IX

	Troškovi održavanja narednog ročišta pokrivaju se srazmjerno iz obezbjeđenja ponuđača kojima je nekretnina prodana, a koji prodajnu cijenu nisu uplatili u određenom roku.

	Preostali iznos će se vratiti ponuđačima.

X

	Kada je sudu uplaćena ukupna cijena imovine, položeno obezbjeđenje preostalih ponuđača vraća se u roku od tri (3) dana nakon uplate cijene sudu.

	Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja.

XI
		
	Kupac snosi troškove poreza i taksi u vezi sa prodajom.

	Ovaj zaključak će se objaviti na Oglasnoj tabli suda, a stranke su ovlaštene zaključak o svom trošku objaviti i u drugim sredstvima javnog informisanja, odnosno da o zaključku obavijeste lica koja se bave posredovanjem u prodaji nekretnina. 

	Zaključak o prodaji dostavlja se strankama, licima koja imaju prvenstveno pravo namirenja ili pravo namirenja istog ranga kao i tražilac izvršenja, licima koja imaju upisano ili zakonsko pravo preče kupovine i nadležnom organu Poreske uprave.

								                          SUDIJA

										Minja Mirvić
 




POUKA O PRAVNOM LIJEK: Protiv ovog zaključka nije dozvoljen pravni lijek. 

